

Z A P I S N I K
18. sjednice Vijeća Mjesnog odbora Jelenovac,
                           održane, 11. studeni 2022.
u prostoru mjesnoj samouprave MO Jelenovac, Ilica 181
s početkom u 13:30 sati

NAZOČNI ČLANOVI VIJEĆA:
Branko Kasalo, Darija Mažuran- Bučević, Ivo Kuzmanić, Ivo Zagorec i Lucija Petrač   

Predsjedava Ivo Zagorec, predsjednik Vijeća.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučiti, te otvara 18. sjednicu Vijeća Mjesnog odbora. 

Bez rasprave, jednoglasno, Vijeće prihvaća tekst Zapisnika 17. sjednice Vijeća.


Na prijedlog predsjednika Vijeće jednoglasno utvrđuje 
         

           DNEVNI RED

1. Plan malih komunalnih akcija MO Jelenovac za 2023.
2. Prijedlog zaključka o utrošku sredstava za asfalterski program za 2023. 
3. Dječje igralište na Jelenovcu, postavljanje sprava za vježbanje
4. Raskrižje ulica I. Kosirnika i dr. Ante Šercera- postavljanje prometnog ogledala
     5.  Zahtjev za povremenim korištenjem prostora mjesne samouprave MO Jelenovac
          - Umjetnička organizacija “Volim umjetnost”
     6.  Informacije, pitanja i prijedlozi


Ad 1.   Plan malih komunalnih akcija MO Jelenovac za 2023.
            Predsjednik usmeno informira nazočne o predmetu rasprave.
           U raspravi sudjeluju svi nazočni vijećnici.

            Vijeće većinom glasova  (3 glasa ZA i 2 glasa SUZDRŽAN) donosi


Plan malih komunalnih akcija
Mjesnog odbora Jelenovac u 2023.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Jelenovac (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 78.240,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	14.520,00 €

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	63.720,00 €

	Ukupno
	78.240,00 €




	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 3.218 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 68.804 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


	- 70 % ili 44.604,00 eura za asfalterski program i
	- 30 % ili 19.116,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.



Ad  2.  Prijedlog zaključka o utrošku sredstava za asfalterski program za 2023              
             Predsjednik usmeno informira nazočne o predmetu rasprave.
            U raspravi sudjeluju svi nazočni vijećnici.

             Vijeće većinom glasova  (3 glasa ZA i 2 glasa SUZDRŽAN) donosi


Z A K LJ U Č A K
o prijedlogu utroška sredstva asfalterskog programa iz 
Plana malih komunalnih akcija MO Jelenovac u 2023. 

1. Vijeće Mjesnog odbora Jelenovac predlaže utroška sredstva od 44.604,00 eura asfalterskog programa iz  Plana malih komunalnih akcija MO Jelenovac u 2023. 

2. Vijeće traži da se asfaltira ulica Jelenovac, od kbr. 1 do kbr. 18.

3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 3.  Dječje igralište na Jelenovcu, postavljanje sprava za vježbanje


            Predsjednik usmeno informira nazočne o predmetu rasprave.
            U raspravi sudjeluju svi nazočni vijećnici.

             Vijeće  jednoglasno donosi  






ZAKLJUČAK
o postavljanju sprava za vježbanje na dječjem igralištu na Jelenovcu 


1. Vijeće Mjesnog odbora Jelenovac traži da se postave sprave za vježbanje na dječjem igrališta na Jelenovcu.

2. Ovaj Zaključak se dostavlja  Gradskom uredu za mjesnu samoupravu, civilnu  zaštitu i sigurnost na daljnje postupanje.



Ad 4.  Raskrižje ulica I. Kosirnika i dr. Ante Šercera- postavljanje prometnog ogledala

ZAKLJUČAK
      o postavljanju prometnog ogledala u  Ulici dr. Ante Šercera
                   kod raskrižja s Ulicom Ivana Kosirnika.


1. Vijeće Mjesnog odbora Jelenovac traži da se postavi prometno ogledalo u Ulici dr. Ante Šercera kod raskrižja s Ulicom Ivana Kosirnika.

2. Ovaj Zaključak se dostavlja  Gradskom uredu za mjesnu samoupravu, civilnu  zaštitu   
   i   sigurnost na daljnje postupanje.


   Ad 5.  Zahtjev za povremenim korištenjem prostora mjesne samouprave MO     
             Jelenovac
               - Umjetnička organizacija “Volim umjetnost”


Z A K L J U Č A K
o povremenom  korištenju prostora mjesne samouprave

1. Umjetničkoj organizaciji „Volim umjetnost“  se odobrava  povremeno korištenje prostora u objektu koji koristi Mjesni odbor  Jelenovac, Ilica 181, u terminima:

              Srijeda od 17:30 do 19:30 sati  (druga prostorija)	
              Četvrtkak od 9:00 do 14:30 sati

2.  Prostor  iz točke 1. ovog zaključka, koristiti će Umjetnička organizacija „Volim umjetnost“.

3. Umjetnička organizacija „Volim umjetnost“ se obvezuje postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa zaključkom.      

 Ad  6.  Informacije, pitanja i prijedlozi
Predsjednik postavlja vijećničko pitanje Gradskom ured za socijalnu zaštitu, zdravstvo, branitelje i osobe s invaliditetom, Sektoru za zdravstvo, da li je gotova projektna i tehnička dokumentacija za cjelovitu obnovu Doma zdravlja Zagreb-Zapad na lokaciji Vrtlarska 1a i  kada se može očekivati početak radova.

Obzirom da se nitko ne javlja za riječ predsjednik zatvara sjednicu.

Sjednica je završena u 14:40 sati.

KLASA: 024-08/22-003/2238
URBROJ: 251-13-11-3-22-2
Zagreb, 11. studeni 2022.	
		
           Predsjednik
							         Vijeća Mjesnog odbora Jelenovac
								
								      Ivo Zagorec v. r. 

